Château de Chenonceau

Château de Chenonceau je zamak (chateau) koji se nalazi kraj sela Chenonceaux u francuskom departmanu Indre-et-Loire u dolini Loire. Sagrađen je na mjestu starog mlina i njime je premošćena rijeka Cher. Na njegovom mjestu su ranije postojala dva zamka - prvi, koji je spaljen 1411. godine, te drugi, čiji ga je vlasnik Pierre Marques zbog dugova godine 1513. morao prodati Thomasu Bohieru, komorniku kralja Charlesa VIII. Bohier je zamak srušio i sagradio novi, koji dan-danas postoji. Nešto kasnije je zamak preuzeo francuski kralj François I i otada je dugo vremena ostao bilo u vlasništvu članova kraljevske porodice, bilo u vlasništvu kraljevskih ljubavnica i njihovih potomaka. Godine 1913. ga je kupila porodica Menier čiji su potomci dan-danas njegovi vlasnici. Dvorac natkriljuje severnu obalu reke Šer, dok kasnije dograđena galerija premošćava reku. Izgled dvorca je rađen po ukusu Dijane od Poatjea, dok je za izgled galerije zaslužna Caterina de' Medici. Dvorac se sastoji od gotovo kvadratne zgrade za stanovanje, koja je na jugu povezana sa galerijom. Severno od zdanja nalazi se mnogo starija kula na ostrvu okruženom jarkovima, dok se sa njene istočne i zapadne strane dve renesansne bašte. Tu je i nekadašnje poljoprivredno dobro, oranžerija i zgrada sa biroima. Kompleks zgrada je 1840. proglašen za nacionalni spomenik, čije su bašte takođe zaštićene od 1962. Smatra se jednim od najboljih primjera kombinacije gotičke i renesansne arhitekture u Francuskoj. Ovaj dvorac godišnje poseti oko milion turista, pa je uz Versaj ovo jedan od najposećenijih dvoraca Francuske. Šenanso se među dvorcima na Loari smatra za „damski dvorac“ (Château des Dames), jer su mu žene obeležile istoriju. Vanjske veze Official website Arhivirano 2008-10-24 na Wayback Machine-u (en) Photos of Chenonceau Arhivirano 2009-03-29 na Wayback Machine-u Photos of Château de Chenonceau and other Loire castles Virtual visit (Quicktime VR fullscreen) of the Château de Chenonceau Arhivirano 2019-08-03 na Wayback Machine-u (fr) (en) Tourism Office Chenonceaux